救助兒童會

救助兒童會係一間國際非牟利慈善組織，1919年喺英國成立，現在喺120多個國家運營，主要關注兒童權益議題。

歷史 
1919年4月15號，艾婕蘭泰·賈伯同埋多蘿西·巴克斯頓喺倫敦創立呢個組織，最初目標係解決一戰結束後，奧匈帝國嘅兒童飢餓問題。同年5月，佢喺皇家阿爾伯特音樂廳首次公開舉行會議，得到唔少公眾嘅支持，1919年12月，教皇本篤十五世公開宣布對佢嘅支持，並且喺諸聖嬰孩殉道慶日發起募捐。

關於香港分會嘅爭議 
喺香港，佢哋曾經被批評，行政同籌款開支過高，其中喺2016年比例甚至去到25%，即係每100蚊捐款就有25蚊攞咗去做行政同籌款開支。但係香港好多其他機構，都可以去到10%以下。另外，佢哋長期喺立場親中嘅無綫新聞台落廣告，亦比一啲黃色經濟圈嘅支持者批評。

香港救助兒童會 Facebook Page
香港救助兒童會官方網站

類:慈善團體
類:細路
類:非牟利組織
類:非政府組織
類:英國公司